recursal/SuperWikiNEXT-32B huggingface dataset:
**Takealot.com** is 'n elektroniese handelsmaatskappy wat op 15 Junie 2011 in Suid-Afrika gestig is na die suksesvolle verkryging van 'n bestaande elektroniese handelsmaatskappy met die naam Take2. Takealot het vinnig begin groei in 2014 na 'n belegging van $ 100 miljoen van Tiger Global. In dieselfde jaar het Takealot vir Superbalist.com verwerf, 'n ontwerp en modewebwerf, asook Mr Delivery, wat hulle toegang tot 'n logistieke netwerk gegee het.

Op 1 Mei 2015 het **takealot.com** met **Kalahari.com** saamgesmelt, 'n kompeterende elektroniese handelsmaatskappy wat deur Naspers besit is. Naspers is tans die meerderheidsaandeelhouer (53,6%) in **takealot.com**.

Verspreidingsentrums
--------------------

**Takealot.com** het tans verspreidingsentrums in die Wes-Kaap, KwaZulu-Natal en Gauteng, met 'n totale oppervlakte van 75 000m². Die Johannesburgse verspreidingsentrum bevat amper 4 miljoen produkte op enige gegewe oomblik en versend, per gemiddeld, 10 000 pakkies per uur.

Afhaalpunte
-----------

Die groeiende pyn van e-handelbesigheid in Afrika is die hoë koste van logistiek, so aanlynplatforms moet die deurbraak oorleef om die regte pad vir besigheidsgroei te ontdek.

Die ontluikende bedryf het die geboorte gesien van tuisgemaakte e-handelsplatforms soos Jumia (Nigerië), Takealot (Suid-Afrika) en Kilimall (Kenia), en die mark se potensiaal het nie ongesiens verbygegaan deur internasionale rolspelers soos Amazon, Alibaba, Shein, Shopshipshake en selfs Facebook, wat almal hulself posisioneer vir 'n stukkie van die e-handelkoek.

In April 2019 het **takealot.com** hul eerste stel afhaalpunte geopen, met die handelsmerk *Takealot Pickup Points*. Hierdie is 'n alternatiewe opsie en bied aan die kliënt die keuse om enige dag van die week sy pakkies af te haal of terug te neem. Teen Maart 2020, was meer as 50 van die afhaalpunte beskikbaar in al 9 provinsies van Suid-Afrika. Die 1 177 m² **takelot.com** Midrand-afhaalpunt is geleë bo-oor die besigste hoofweg in Afrika (die N1) en kan meer as 7 000 kliënte per dag bedien.
***Aspalathus psoraleoides*** is 'n plant wat tot die *Aspalathus*-genus in die peuldraende familie behoort. Die spesie is endemies aan die Wes-Kaap en vorm deel van die fynbos. Dit kom op die Kaapse Skiereiland, Babilonstoringberge en die Kleinrivierberge bo Hermanus voor. Dit het 'n voorkomsgebied van 959 km² en daar is vyf subpopulasies waarvan drie deur indringerplante bedreig word. Twee subpopulasies op die suidpunt van die Kaapse Skiereiland val onder die beskerming van Tafelberg Nasionale Park. By die gedeeltes bokant Muizenberg en Simonstad moet die indringerplante gereeld verwyder word, terwyl die subpopulasie by Babilonstoringberge se indringerplante nie verwyder word nie. Dit word verder deur gewasverbouing bedreig. Die subpopulasie by die Kleinrivierberge groei in 'n beskermde gebied en ervaar tans geen bedreigings nie.

Bronne
------

* SANBI Redlist
* Plants of the World Online

|  |  |
| --- | --- |
| Taksondatabasisse | 
* Wd: Q15504174
* EoL: 700149
* GBIF: 5348048
* iNaturalist: 139759
* IPNI: 475744-1
* IUCN: 47608266
* Plant List: ild-6275
* Tropicos: 13052552

 |
**Lingua franca**, letterlik **"Frankiese taal"** in Italiaans, was oorspronklik 'n gemengde taal of kombuistaal, bestaande uit onverboë Italiaans plus 'n woordeskat geneem vanuit Italiaans, Turks, Persies en Arabies, en gebruik vir kommunikasie dwarsdeur die Midde-Ooste. Die term word nou gebruik vir enige gemengde kombuistaal wat deur sprekers van verskillende tale gebruik word om met mekaar te kommunikeer.

Algemene sin
------------

Die term *lingua franca* verwys in die algemeen na 'n taal aangeleer, buiten die inheemse sprekers, vir internasionale handel of ander uitgebreide interkulturele interaksies. 
Dit het hierdie algemene sin verkry vanuit die spesifieke taal hieronder beskryf.

In die Westerse wêreld het Koine-Grieks, Latyn en Frans almal gedien as *lingua francas* op verskillende tye. Frans was al in die 17de eeu die diplomatieke taal in Europa, en is juis daarom steeds die werkstaal van baie internasionale instellings en word op dokumente gesien vanaf paspoorte tot lugpos-etikette. Duits het gedien as *lingua franca* in dele van Europa tussen die 19de en 20ste eeu, veral in besigheid. Engels is die huidige *lingua franca* van Westerse internasionale besigheid, en is besig om Frans te vervang in diplomatiek.

In ander wêreldstreke het ander tale die funksie van *lingua franca* vervul: Swahili in Oos-Afrika, Russies in areas voorheen verbind met die Sowjetunie, Hindi (saam met Engels) in Indië, Maleis in Suidoos-Asië, Bislama in die Pasifiese Eilande, en verskeie ander Pidgin-Engelse tale in ander plekke en tye. Portugees was die *lingua franca* in Afrika en Asië in die 15de en 16de eeue. Mandarynse Chinees het ook 'n funksie gesien deur 'n gemene gesproke taal te verskaf tussen sprekers van verskillende en onderling onverstaanbare Chinese dialekte.

Kunsmatige tale soos Esperanto, Ido, Mondlango en interlingua word deur sommiges voorgestel as 'n wêreldwye *lingua franca*. Hulle ondersteuners argumenteer dat 'n *lingua franca* so eenvoudig as moontlik moet wees, maar steeds hoogs bektekenisvol moet wees. Hulle hou vol dat Engels en ander natuurlike tale, deurdat dit etnies afgelei is, nie geskik is vir 'n gemene taal nie, omdat natuurlike tale haakplekke en eienaardighede bevat wat hulle moeilik maak om aan te leer, dit 'n natuurlike voorsprong aan die inheemse sprekers gee, en geassosieer word met politieke, ekonomiese en kulturele oorheersing deur die taal se nasie van oorsprong.

  

*
'n Vrou gee 'n ander vrou anilingus
Anilingus of "rimming"
**Anilingus**, oftewel anaal-orale kontak of anaal-orale seks, wat in Engels en talle ander tale as *rimming* bekend staan, is afgelei van die Latynse woorde "anus" en "lingua" en dui op die seksuele daad waarby daar kontak is tussen die anus of perineum van een persoon, hetsy 'n man of vrou, en die mond, waarby ingereken die tong en lippe, van 'n ander persoon, hetsy 'n man of 'n vrou.

Tegniek
-------

Anilingus behels 'n verskeidenheid tegnieke wat daarop gemik is om die anale gebied te stimuleer en sluit soen, lek en die in- en uitbeweeg by die anale opening van die tong in. Genot van anilingus word verkry van die sensitiewe senu-eindes rondom die anale opening, wat gewoonlik deur die tong en lippe, maar soms ook deur die tande, gestimuleer word. Die genot kan so hewig wees, dat dit in sommige gevalle op sigself tot 'n orgasme kan lei.

Gesondheidsgevare
-----------------

Daar kan baie gesondheidsprobleme wees wat die gevolg is van onveilige anilingus, weens die teenwoordigheid van bakterie, virusse en parasiete op of in die anus of rektum. Dit sluit onder meer in lewerontsteking (Hepatitis A), menslike papilloomvirus of M.P.V. inwendige parasiete en seksueel oordraagbare siektes. As daar kontak tussen die mond en die geslagsdele is direk na kontak met die anus, kan dit onwetend die bakterie *Escherichia coli* na die blaas oordra en so urienweginfeksie veroorsaak. Daar word nie geglo dat MIV/vigs maklik deur anilingus oorgedra word nie, maar kenners beweer daar is wel 'n teoretiese risiko om die MI-virus so op te doen.

Voorsorg
--------

Gereelde anilingus met baie verskillende seksmaats ("casual sex" in Engels), verhoog probleme wat met die daad gepaard gaan. Mense wat infeksie het wat tydens anilingus oorgedra kan word, lyk gewoonlik op die oog af gesond. As die paartjie weet dat elkeen van hulle 'n gesonde agtergrond het, is die kanse of 'n gevaarlike virus of parasiete op te doen, geringer. Inwendige parasiete kan in die anale gebied teenwoordig wees wanneer sleg voorbereide vleis geëet is, maar as die ontvanger van die anilingus higiënies op sy of haar persoon is, is die kanse van oordrag ook minder.

Voorkoms
--------

Anilingus kom by heteroseksuele sowel as homoseksuele pare (mans en vroue) voor. In die geval van homoseksuele is dit by mans dikwels gelykstaande aan cunnilingus, en kan ook ter voorbereiding van anale seks gebruik word om die anus te help ontspan en meer ontvanklik vir die aktiewe vennoot se penis te wees. Net soos by heteroseksuele neem alle homoseksuele mans nie aan die praktyk deel nie, omdat sommige (wat dit nie wil gee nie) dit weersinwekkend vind en ander (wat dit nie wil ontvang nie) nie bereid is om so aan hulle maat blootgestel te word nie. Maar as die ontvanger(s) voor die daad deeglik was, is anilingus dieselfde as om enige ander deel van die liggaam oraal te stimuleer.

Sien ook
--------

* Anale seks
* Orale seks
**Jean-Dominique Senard** (7 Maart 1953) is 'n Franse bestuurder en sakeman. In Mei 2012 het hy Michel Rollier vervang as HUB van multinasionale Michelin, nadat hy in 2005 as finansiële hoof by die maatskappy aangesluit het. Senard was die eerste Michelin HUB wat nie aan die stigtersfamilie verwant is nie. In Januarie 2019 is hy as president van die multinasionale Renault aangestel.

Biografie
---------

Senard, die seun van 'n diplomaat, het tussen ambassades regoor die wêreld grootgeword. Hy het HEC Paris bygewoon, waar hy sy opleiding met 'n Meestersgraad in Regte voltooi het.

Hy het sy loopbaan by verskeie finansiële firmas begin en in 1979 by die oliemaatskappy Total aangekom. In 1987 het Senard by Saint-Gobain se tesouriebestuur aangesluit. In Februarie 1988 is hy aangestel as adjunkdirekteur, en direkteur in 1991. Daarna het hy die konstruksiemateriaal van die Saint-Gobain-groep bestuur, waar hy gebly het tot 1996, toe hy by die aluminiumkonglomeraatgroep Pechiney aangesluit het as finansiële direkteur en lid van sy uitvoerende komitee. Die tydperk was baie onstuimig vir die aluminiumreus. Toe mynwerker Alcan in 2003 'n oornamebod vir Pechiney van stapel gestuur het, is Senard as voorsitter aangestel, met 'n padkaart om die samesmelting te bewerkstellig. As gevolg van die OPA het hy 'n lid van Alcan se bestuurskomitee geword.

In Maart 2005 het hy by Michelin aangesluit as Hoof Finansiële Beampte en lid van die Uitvoerende Raad. Ná die toevallige verdrinkingsdood van sy baas, Édouard Michelin, in 2006, is hy in Mei 2007 as besturende vennoot van die groep aangestel. In November 2014 is Senard ná 'n vergadering van die direksie as hoofbestuurder van die maatskappy bevestig. Sy mandaat is vir vier jaar hernu en sou in die eerste helfte van 2019, aan die einde van die algemene vergadering van aandeelhouers, eindig.

### Renault

Op 24 Januarie 2019 het die Renault-direksie Senard as president van die multinasionale Renault aangestel om Carlos Ghosn te vervang, wat in Japan gevange gehou is weens beweerde onreëlmatighede by Nissan. Terselfdertyd het die motor-multinasionaal Thierry Bolloré as hoofdirekteur en uitvoerende hoof van Renault se daaglikse aktiwiteite aangewys.
Walter M. Schirra klim in die Sigma 7 in
**Mercury-Atlas 8** (**MA-8**) was die vyfde Amerikaanse bemande ruimtevaart en 'n deel van NASA se Mercury-program. Die tuig, ***Sigma 7*** genoem, is beheer deur Walter M. Schirra wat ses keer om die Aarde gewentel het vir 'n vlug van nege ure. Die ruimtetuig is op 3 Oktober 1962 vanaf Kaap Canaveral-lugmagstasie lanseer. Met hierdie sending is daar meer op tegniese evaluasies as wetenskaplike eksperimente gefokus en dit was ook die langste bemande Amerikaanse wentelbaanvlug tot op datum alhoewel nog ver agter die Sowjetunie se rekord, opgestel met die Vostok 3 ruimtetuig. Die sending het die Mercury se duursaamheid en uithouvermoë bevestig voor die langer vlug van Mercury-Atlas 9, wat in 1963 onderneem is.

Beplanning vir die derde Amerikaanse wentelbaanvlug het in Februarie 1962 begin, die doelwit was 'n vlug van ses tot sewe omwentelings om op die Amerikaanse rekord van drie omwentelings voort te bou. NASA het die sending op 27 Junie amptelik aangekondig en die vlugplan was laat in Julie gefinaliseer. Die sending sou eerder op ingenieurstoetse as wetenskaplike eksperimente fokus. Lansering het op 3 Oktober plaasgevind, twee weke laat weens tegniese probleme wat met die Atlas LV-3B vuurpyl ondervind is. Daar was 'n paar klein tegniese probleme ondervind gedurende lansering en 'n foutiewe temperatuurbeheertoestel in Schirra se ruimtepak was die enigste tegniese probleem. Die ruimtetuig is in beide outomatiese modus en passiewe modus vir lang tydperke getoets terwyl die vlieënier die prosesse gemonitor het. Hy het ook 'n paar klein wetenskaplike eksperimente uitgevoer. Na ses omwentelings het ***Sigma 7*** veilig in die Stille Oseaan neergeplons, slegs 800 meter van die vliegdekskip wat dit moes optel, wat vinnig gebeur het.

Die uitslae van die wetenskaplike eksperimente was gemeng. Die vlieënier was veilig en ongedeerd na 'n negeuur-lange vlug in 'n lae-swaartekragomgewing. Die taak om 'n waarneming van die aarde se oppervlakte te maak was onproduktief weens die gure weer en swak foto-ontwikkeling. Die publiek en politici se reaksie was gedemp teenoor die vorige ruimtevlugte, as gevolg van die Kubaanse missielkrisis wat pas begin het en die belangrikste nuusitem was. Die sending was 'n tegniese sukses, al die ingenieursdoelwitte is bereik sonder enige noemenswaardige probleme. Die ruimtetuig het ook minder brandstof verbruik as wat beplan is. Die sending het die vermoëns van Mercury-ruimtetuie bevestig en NASA kon met vertroue die daglange sending van Mercury-Atlas 9 beplan, wat 'n oorspronklike doelwit van die Mercury-program was.
**Logan Venter** (gebore 31 Mei 1984 te Pretoria) is 'n Suid-Afrikaanse sanger en liedjieskrywer. Hy is bekend vir sy liedjies, "Waar is jy nou", "Zonkolol Vastrap" asook "Reisigers". Hey is ook a kak Sanger.

Biografie
---------

Op 11 deel Venter 'n verhoog met Andre Swarts en later begelei hy sy Hoërskool by interskole, met 'n patriotiese weergawe van Helmut Lotti se "You will win".

Sy eerste kitaar was 'n "Black Horse" wat hy nooit regtig kon speel nie. Dit het gebreek tydens 'n trek maar hy maak dit reg en bemeester kitaarspel op 15.

Op 16 skryf hy in vir sy eerste talent kompetisie, Reach for the stars deur Franco's Music Academy en sing vir hom 'n eerste plek los vir sy weergawes van Ronan Keating se "When you say nothing at all" en die immergroen "Sprokie vir 'n stadskind" van Koos du Plessis.

Na matriek begin hy met sy eie komposisies en skryf een aand laat op die einste Black Horse kitaar sy eerste lied ooit, vir sy meisie. Sy is deesdae Mev. Venter en het so die liedjie se plek in sy hart verstewig.

Onlangs laat hy I’m going to love you (Anneke se song) opneem en stuur dit aan Jakaranda FM se DJ's.

Na hierdie blootstelling voer verskeie radiostasies onderhoude met hom. Hy neem deel aan 'n kompetisie op GrootFM en slaan 'n optrede saam met Jakkie Louw by die Blou Hond los.

Hy vlerk sy woorde in Engels en Afrikaans en trek dit soms in volksvere aan, soms kontemporêr, soms in Rock en soms in Country.

In 2013 verskyn "Skyn" wat gaan oor die roepe na 'n persoon wat in die verlede lewe, "Lekker saam met jou" en ook "Waar is jy nou" wat diep delf oor die pyn en hartseer van 'n verliefde paartjie se skipbreukverhouding.
Bere is omnivore.
Varke is ook omnivore.
'n **Omnivoor** (uit Latyn: *omne* wat *die hele ding* of *alles* – in die meervoudsvorm – beteken; en *vorare* wat *om te sluk*, of *te verorber* beteken) of **allesvreter**, is 'n dier wat sowel plantmateriaal as vleis vreet. Omnivore vertoon nie die gespesialiseerde gedrag van die karnivore of die herbivore nie; hulle soek wyd en syd na voedsel en is dus minder kwesbaar vir veranderinge in hul ekologiese stelsel. Die spysverteringstelsel van hierdie diere toon dieselfde veelsydigheid: nes herbivore, is hulle in staat om plantkomponente te verteer, maar is terselfdertyd geredelik daartoe in staat om proteïen en die ander voedselkomponente van vleis te verwerk en te absorbeer.

Harsinggrootte korreleer met die kwaliteit (voedingswaarde en hoeveelheid kalorieë) van die kos wat ingeneem word. Omnivore het volgens dié definisie 'n hoë kwaliteit dieet. Oor die algemeen is die groep omnivore intelligent. Voorbeelde hiervan is die merkwaardige intelligensie wat in die voedselvergaringsgedrag van die beer en die kraai vertoon word. Die geskiedenis van menslike ontwikkeling toon dat die aanvulling van die dieet met vleis die ontwikkeling van aansienlik groter breine verwesentlik het. 'n Groter brein vereis die verbruik van groot hoeveelhede energie en voedingstowwe.

Daarteenoor bestaan egter 'n ander wetenskaplike argument wat, veral in die werk van die antropoloog Richard Wrangham en kollegas van die Harvard-universiteit, teoretiseer dat dit die inname en kook van wortelagtige groente was wat die ontwikkeling van groter breine tot gevolg gehad het, benewens die ontwikkeling van kleiner tande, die hedendaagse proporsies van die ledemate en selfs die band tussen man en vrou.

Sien ook
--------

|  |  |
| --- | --- |
|  | Sien ***omnivoor*** in Wiktionary, die vrye woordeboek. |

* Karnivoor
* Herbivoor
* Lys van soorte -vore

Bronne
------

1. ↑  Oorsig van die spysverteringstelsel Geargiveer 26 April 2006 op Wayback Machine Besoekdatum 31 Maart 2006
2. ↑  Intelligensie, die ewolusie van die menslike brein, en dieet Besoekdatum 31 Maart 2006
3. ↑  *Het gekookte wortels die ontwikkeling van groter breine aangespoor?* Besoekdatum 21 Maart 2006

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. | 

Klik vir info oor hierdie sjabloon.
 |
*Corvus ruficollis* 
Die **bruinnekraaf** (*Corvus ruficollis*) is ’n groter voël (52-56 cm lank) as die aaskraai, maar kleiner as die gewone raaf. Dit het dieselfde afmetings as die gewone raaf, maar die snawel is nie so groot nie en die vlerke is effens meer gepunt. Die kop en keel is ’n kenmerkende bruinswart kleur, vandaar die naam, terwyl die res van sy vere swart met pers, blou of persblou is. Dit is een van die grootste raafspesies. Die voël se vere verdof redelik vinnig tot bruinswart. Die pote en snawel is swart.

Verspreiding en habitat
-----------------------

Die spesie kom wydverspreid voor, oor feitlik die hele Noord-Afrika, suid tot so ver as Kenia en die Arabiese Skiereiland en noord tot in die Midde-Ooste en Suid-Iran. Dit kom voor in ’n oorwegend woestynomgewing, waar dit oases besoek.

Kos behels ’n groot verskeidenheid, insluitende aas, slange en sprinkane, gestrande vis in kusstreke, koring wat uit sakke gesteel word, dadels en ander vrugte. Dit is taamlik vreesloos as dit nie verwilder word nie, maar word vinnig skaam en versigtig as dit te veel aandag kry.

Neste
-----

Hul neste lyk baie soos die gewone raaf s’n en word aangetref in bome, op kranse en in ou geboue. Die wyfie lê gewoonlik vier tot vyf eiers, wat binne 20-22 dae uitbroei.
| **North Caspian Institute** |
| --- |
| Tipe webblad | Analise-sentrum |
| Taal(e) | Engels en Russies |
| Opgerig | 2024 |
| Huidige status | Aktief |
| URL | northcaspian.org |

Die **North Caspian Institute** (Afrikaans: Noord-Kaspiese Instituut) is 'n onafhanklike multidissiplinêre analise-sentrum vir etniese en politieke prosesse in die Noord-Kaspiese streek wat op die grens tussen Oos-Europa en Sentraal-Asië lê.

Dit is in Januarie 2024 deur Dor Shabashewitz en Davur Dordzhiev gestig om meer aandag te trek na hierdie onderbestudeerde oorgrensstreek. Volgens die instituut se stigters is navorsing van die Noord-Kaspiese gebied van hoë strategiese belang vir globale veiligheid as gevolg van die komplekse politieke prosesse en nuwe separatistiese bewegings wat verband hou met die Russiese inval in Oekraïne en die veranderende rol van Rusland vir Sentraal-Asië en die Kaukasus.

Analitiese verslae, artikels en opstelle deur die instituut se ontleders en gasskrywers word in die aanlyn-joernaal *North Caspian Report* gepubliseer.
Die Jan Breydelstadion
**Club Brugge** is 'n Belgiese sokkerklub in Brugge, wat in die Eerste klasse speel. Die span se tuisveld is die Jan Breydelstadion, wat met 'n kapasiteit van 29 000 sitplekke die tweede grootste stadion van België is. Hulle deel die stadion met Cercle Brugge, wat hulle plaaslike mededinger is. Die derby tussen beide spanne staan as die Brugse derby bekend.

*Club* het 13 keer die nasionale titel gewen en was die enige Belgiese span ooit om in die eindstryd om die Europa Beker te speel (waar hulle geklop met Liverpool FC geëindig het). Hoewel RSC Anderlecht meer pryse gewen het, is *Club* tog die gewildste span in België.

Erelys
------

* **Kampioen van België (18)**

1919/20, 1972/73, 1975/76, 1976/77, 1977/78, 1979/80, 1987/88, 1989/90, 1991/92, 1995/96, 1997/98, 2002/03, 2004/05, 2015/16, 2017/18, 2019/2020, 2020/21, 2021/22
(naaswenner (23): 1898/99, 1899/1900, 1905/06, 1909/10, 1910/11, 1966/67, 1967/68, 1969/70, 1970/71, 1971/72, 1984/85, 1985/86, 1993/94, 1996/97, 1998/99, 1999/2000, 2000/01, 2001/02, 2003/04, 2011/12, 2014/15, 2016/17, 2018/19
* **Beker van België (11)**

1968, 1970, 1977, 1986, 1991, 1995, 1996, 2002, 2004, 2007, 2015
(naaswenner (7): 1914, 1979, 1983, 1994, 1998, 2005, 2016)
* **Belgiese Supercup (15)**

1980, 1986, 1988, 1990, 1991, 1992, 1994, 1996, 1998, 2002, 2003, 2004, 2005, 2016, 2018
(naaswenner (2): 1995, 2007)
* **Champions League**

(naaswenner (1): 1978)
* **UEFA-Beker**

(naaswenner (1): 1976)

Beroemde sokkerspelers
----------------------

* Vlag van Suid-Afrika Elrio van Heerden
* Vlag van België Georges Leekens
* Vlag van Nederland Rob Rensenbrink
* Vlag van België Franky van der Elst
* Vlag van België René Vandereycken
* Vlag van België Jan Ceulemans
* Vlag van België Timmy Simons
* Vlag van Australië Mathew Ryan
**Susan Bassnett** (gebore 1945) is ’n vertaalteoretikus en deskundige op die gebied van die vergelykende literatuurstudie. Sy het tien jaar lank as die pro-visekanselier van die Universiteit van Warwick gedien en klas gegee in die Sentrum vir Vertaling en Vergelykende Kultuurstudies, wat in 2009 gesluit het. Sy is in Europa opgelei en het haar loopbaan in Italië begin en het lesings gehou by universiteite in die Verenigde State voor die Universiteit van Warwick, waar sy tans professor in vergelykende literatuurstudies is.

Clive Barker, wat lank Bassnett se lewensmaat was, en ’n geleerde op die gebied van teaterstudies in Warwick, het in 2005 gesterf. In 2007 is sy verkies as ’n Genoot (fellow) van die Koninklike Letterkundevereniging.

Belangrike werke
----------------

Etlike van haar meer as twintig boeke het steunpilare op die gebied van literêre kritiek geword, veral *Translation Studies* (1980) *en Comparative Literature* (1993). ’n Boek oor Ted Hughes is in 2009 gepubliseer. ’n Ander interessante boek onder redaksie van Bassnett is *Knives and Angels: Women Writers in Latin America*. Bassnett se samewerking met etlike intellektuele in ’n reeks boekprojekte is goed ontvang. In 2006 was sy mederedakteur van die boek *The Translator as Writer*, saam met Peter Bush. Benewens haar akademiese werke skryf Bassnett ook gedigte wat gepubliseer is onder die titel *Exchanging Lives: Poems and Translations* (2002).

Kritiese idees
--------------

### Vertaling op die voorgrond

In haar werk *Constructing Cultures: Essays on Literary Translation* (saam met André Lefevere) van 1998, sê Bassnett dat "die verskuiwing van klem van oorspronklike na vertaling weerspieël word in gesprekke oor die sigbaarheid van die vertaler. Lawrence Venuti vra vir ’n vertaler-gesentreerde vertaling en dring daarop aan dat die vertaler hom-/haarself sigbaar moet maak in die teks".

### Vergelykende literatuurstudie as ’n literêre strategie

In ’n essay van 2006 met die titel *Reflections on Comparative Literature in the Twenty-First Century* ("Denke oor vergelykende literatuurstudie in die een-en-twintigste eeu") het sy ’n gesprek gevoer met Gayatri Chakravorty Spivak wat in *Death of a Discipline* (2003) aanvoer dat die vakgebied van vergelykende literatuurstudie verby sy eurosentrisme moet gaan as dit relevant wil bly. Hoewel sy met Spivak saamstem deut eurosentrisme literatuur uit die nie-Weste op die agtergrond geskuif het, voer sy ook aan dat Spivak se redenasie vergelykers uit Europa, wat bekend is met daardie literatuur, in ’n moeilike posisie plaas. Vir Bassnett is die uitweg vir Europese vergelykers om hulle verlede krities te ondersoek. Bassnett het ook vorige verklaring dat vergelykende literatuurstudie ’n sterwende onderwerp is wat stadig deur vertaalstudies vervang sal word, teruggetrek. Sy sê eerder dat vergelykende literatuurstudie en vertaalteorie vandag steeds relevant bly as dit as maniere van lees beskou word wat literêre kritici kan gebruik om tekste te benader.
| **Mumbai**मुंबई
 |
| --- |
| **Kaart** | **Wapen** |
|  |
|  |
|  |
| **Distrikte** |
|  |
|  |
|  **Land** | Vlag van Indië Indië |
|  **Deelstaat** | Maharashtra |
|  **Koördinate** | 18°58′N 72°50′O﻿ / ﻿18.967°N 72.833°O﻿ / 18.967; 72.833 |
|  **Stigting** | 1507 |
|  **Oppervlakte:** |   |
|  - Totaal | 603 vk km |
|  **Hoogte bo seevlak** | 14 m |
|
|  **Bevolking:** |   |
|  - Totaal (2011) | 12 442 373 |
|  - Bevolkingsdigtheid | 21 000/vk km |
|  - Metropolitaanse gebied | 18 414 288 |
|  **Tydsone** | UTC+05:30 |
|
|  **Burgemeester** | Vishwanath Mahadeshwar (Shiv Sena) |
|  **Amptelike webwerf** | *mcgm.gov.in* |

**Mumbai** of **Moembai** (Marathi: मुंबई Mumbaī [ˈmumbəi], tot 1996 **Bombaai**) is die hoofstad van die Indiese deelstaat Maharashtra en die Indiese subkontinent se belangrikste seehawe. Met 'n bevolking van 12,5 miljoen in die stadsgebied (volgens die laaste sensus van 2011 en sonder periferiese voorstede) is Mumbai die grootste stedelike nedersetting in Indië en een van die bevolkingrykste metropole ter wêreld. Die Metropolitaanse Gebied van Mumbai (*Mumbai Metropolitan Region, MMR*) sluit digbevolkte gebiede in die noorde en die stad Thane in, met 'n totale bevolking van 28,4 miljoen.

Mumbai in 1888
Die stadsgebied is op die eiland Salsette langs die weskus van Maharashtra geleë. Die historiese middestad is op 'n smal landstrook geleë wat vanuit die moerasgebiede in die Arabiese See strek. Hier word 'n ryk argitektoniese erfenis aangetref met 'n kenmerkende plaaslike variant van historisme. Hierdie boustyl kombineer Britse invloede met 'n Britse interpretasie van die inheemse Mogoel-boukuns.

Mumbai is die ekonomiese spilpunt van Indië asook 'n belangrike vervoerspilpunt. In Mumbai se diep natuurlike hawe word meer as die helfte van Indië se passasiersvervoer hanteer. Die stad is daarnaas 'n eersteerangse kulturele en opvoedkundige sentrum met universiteite, teaters, musea en kunsgalerye.

Geskiedenis
-----------

### Naam

Die Taj Mahal Palace Hotel, voltooi in 1903, is 'n voorbeeld van koloniale Indo-Saraseense boukuns
Die naam Mumbai is afgelei van *Mumba* of *Maha-Amba* – die naam van die Koli-godin Mumbadevi – en *ai*, wat "moeder" in Marathi beteken.

Die naam Mumbai het sy oorsprong in die 16de eeu, toe die Portugese die naam aan die stad gegee het. In die 17de eeu het die Engelse Mumbai beset en dit Bombay (Afrikaans: Bombaai) begin noem omdat dit makliker was om uit te spreek. In 1995 is dit terug verander na Mumbai, soos Indiërs dit nog altyd uitgespreek het.

Toerisme
--------

Mumbai is die enigste Indiese stad wat drie Unesco-wêrelderfenisgebiede huisves: Die Olifantgrotte (1987), die Chhatrapati Shivaji Terminus spoorwegstasie (2004) asook die Victoriaanse en Art Deco-ensemble (2018).

Sport
-----

Mumbai beskik met Brabourne-stadion, Wankhedestadion en Bombay Gymkhanaveld oor drie toetskrieketstadions. In die stad speel die Indiese nasionale krieketspan van sy tuiswedstryde. Op die Wankhedestadion is onder andere wedstryde tydens die krieketwêreldbekertoernooie in 1987, 1996, 2011 en 2023, asook die Kampioenetrofee 2006 en die T20I-wêreldbeker 2016, aangebied.
Uitleg van die H.M.S. Sceptre.
Tydens die eerste Britse besetting van die Kaap die Goeie Hoop het die **H.M.S. Sceptre** op 5 November 1799 met 'n noordwester storm in Tafelbaai vergaan. Weens die groot aantal verminkte lyke is dit een van die ergste skeepsrampe in Suider-Afrika.

Hierdie Britse oorlogskip met 64 kanonne is in 1781 aan die mond van die Teemsrivier gebou. Die tonnemaat van 1398 maak dit 'n groot skip vir die tyd.

Vroeg in November lê die Sceptre en 14 ander skepe voor anker in Tafelbaai. Die Sceptre was swak onderhou en sy romp was al deels verrot. Op Vrydag 5 November steek 'n besonder kwaai en onverwagte noordwester storm op. Die see het al hoe ontstuimiger geword. Met die gevolg dat al die Sceptre se ankerkabels breek. Boonop ontstaan 'n brand in die buskruitmagasyn, maar 'n hoë brander blus die vuur betyds en voorkom dat die skip ontplof. Geen hulp het van die strand af gekom nie. Baie van die bemanning spring oor boord waar hulle deur die baie wrakstukke van die vrot skip en die rotsrif vermink word. Die wind dryf die wrakstukke van die skip op die Sceptre-rif voor die Woodstock-strand regoor Fort Knokke (vandag die opgevulde terrein van die Royal Cape-jagklub).

Ongeveer 360 man het in die ramp omgekom insluitende kapt. Valentine Edwards. Slegs 'n 50 seelui het die ramp oorleef, maar hiervan het later nog 9 aan hul wonde beswyk. Verskeie van die ander skepe in die baai het ook gestrand, maar sonder enige lewensverlies.

Bibliografie
------------

* Burman, Jose: Strange shipwrecks of the southern seas. Kaapstad: Struik,1968.
* Burman, Jose: The bay of storms – Table Bay 1503-1860. Kaapstad: Human & Rousseau,1976. ISBN 0-7981-0670-0
* Green, Lawrence G.: The coast of treasure. Kaapstad: Howard Timmins, 1983. ISBN 0-86978-048-4
* Potgieter, Coenraad: Skipbreuke aan ons kus. Kaapstad: Tafelberg, 1969.
**Kanaal 9** is 'n Thaise televisienetwerk wat op 24 Junie 1955 gestig en deur MCOT besit word.

Geskiedenis
-----------

Die kanaal is oorspronklik bekendgestel as **Kanaal 4 Bang Khum Phron** (ช่อง 4 บางขุนพรหม) met toetsuitsendings vanaf 6 September 1954 en met formele uitsendings op 24 Junie 1955. Die destydse nuwe kanaal is onder die bestuur van die Thai Television Company (gestig 1952) bedryf. Die kanaal het in 1957 daagliks begin uitsaai.

In 1974 het die kanaal migreer van uitsendings in swart-wit met 525 reëls op VHF-kanaal 4 na 'n kleur met behulp van 'n 625-lynstelsel op VHF-kanaal 9 (die tweede in Suidoos-Asië). Op 3 Februarie 1977 is die Thai Television Company ontbind en kanaal 9 is onder direkte staatsadministrasie geplaas.

Op 28 Junie 1981, Prinses Sirindhorn en Koning Bhumibol Adulyadej het die nuwe MCOT-geboue amptelik ingewy op 'n terrein van 57 meter vierkante met 'n televisie-transmissie, die grootste in die land op daardie stadium, by 9:25 is. Op 16 Julie 1987, Kanaal 3 en Kanaal 9 signed 'n uitbreidingsooreenkoms. In 1992, Sangchai Sunthornwat het die direkteur van MCOT geword.

Op 6 November 2002 is die kanaal herbemerk as Modernine TV. Gedurende die 2006 Thai coup d'état, die netwerk is gedwing om die uitsending te stop.

Logo
----

* 1974 – 19771974 – 1977
* 1977–20021977–2002
* April-Desember 2014April-Desember 2014
* 2002 en 2013–2015 (Engels)2002 en 2013–2015 (Engels)
* 2003–2012 (Thai)2003–2012 (Thai)
**Historiese Huise van Suid-Afrika Beperk** is ‘n maatskappy wat hom beywer vir die bewaring van geboue van kulturele en historiese belang vir die nageslag.

Veral dr. Anton Rupert was bekommerd oor die toenemende verwaarlosing en verdwyning van Suid-Afrika se historiese geboue en veral dié in die Kaaps-Hollandse boustyl.

Op 31 Maart 1966 is die firma as ‘n filiaal van die Rembrandt Groep gestig met Rupert as voorsitter en Imker Hoogenhout as besturende direkteur. Dit is ‘n eiendomsbeleggingsmaatskappy wat belê in geboue van historiese of estetiese belang. Rupert se bewaringsfilosofie was dat as ‘n ou gebou na restourasie nie bruikbaar is nie, die bewaring nie volhoubaar is nie. Daarom word die bewaring van die geboue op ‘n sakegrondslag benader en word die geboue verhuur. Tans word die meeste geboue gebruik as kantore en winkels.

Die Burgerhuis (van 1797) aan die Braak op Stellenbosch huisves die hoofkantoor. Verskeie geboue op Stellenbosch en Graaff-Reinet, enkele Britse Setlaarshuise in Port Elizabeth en Grahamstad, die Ou Jongenskool (tans Olyfkranskollege), Paulsenhuis en die ou Residensie op Swellendam en Huis Vergenoegd in die Paarl vorm die firma se portefeulje. Hul wye ervaring met restourasieprojekte word wyd in die land benut. Daarom was hulle o.a. nou betrokke by die restourasieprojek op Tulbagh na die aardbewing van 1969.

Bibliografie
------------

* Burden, Matilda: 50 jaar - Historiese Huise 1966-2016. Stellenbosch: Historiese Huise van Suid-Afrika, 2016. ISBN 978-0-620-73074-7
* Dommisse, Ebbe: Anton Rupert – ‘n lewensverhaal. Kaapstad: Tafelberg, 2008. ISBN 978-0-624-04595-3
Hekate
**Hekate** (Grieks: Ἑκάτη, *Hekátē*) is die godin van toorkuns, kruispaaie, heksery, towery, spoke en nekromansie in antieke Griekse godsdiens en mites. Sy was die dogter van Perses en Asteria (tweelingsuster van Leto). Hekate was 'n lid van die derde generasie Titane, maar sy het haar by Zeus en sy broers en susters geskaar tydens die Titanestryd. As sodanig is sy vereer deur Zeus: Hy het haar toegelaat om op aarde, in die lug en in die onderwêreld werksaam te wees. 

Hekate, 'n nagtelike figuur, het dikwels in ondergrondse grotte of in die onderwêreld self gewoon. Sy is dikwels as 'n huishoudelike godheid aangeroep om hulp te verleen om bose geeste af te weer. Hekate het Demeter bygestaan in haar soektog na haar dogter Persefone nadat Hades Persefone ontvoer het. Hekate het Demeter gehelp deur haar pad in die nag met haar vlammende fakkels te verlig. Daarna het sy gereeld as 'n metgesel van Persefone gedien en by haar aangesluit op haar jaarlikse reis na en van die doderyk. Later is Hekate uitgebeeld as 'n vrou met drie koppe, wat vermoedelik die verlede, hede en toekoms verteenwoordig. Vroue wat van vorm kon verander en vermoedelik mans verlei en hulle geëet het (genoem *empousai* in Engels), was haar dienaars. Hierdie wesens was 'n spesie mensvretende monsters wat vampieragtig in voorkoms was, met een been van soliede brons en die ander been was dié van 'n donkie. Hekate, wat dikwels met die godinne Artemis en Selene geïdentifiseer is, het gedien as 'n verteenwoordiger van die oesmaan. 

Haar voorkoms was die van 'n reusagtige vrou, met fakkels en 'n swaard. Haar hare en voete was slange en haar oortog is gekenmerk deur die geluid van donderslae, vreemde gille en skreeugeluide, asook die geblaf en getjank van honde.

Sy is gewoonlik saam met Demeter en Persefone aanbid.

Bronne
------

* The Goddess Hecate. Hecate's Cauldron Geargiveer 29 Januarie 2021 op Wayback Machine, n.d. Besoek op 23 Okt. 2012.
* Hecate. Albany Geargiveer 9 Mei 2013 op Wayback Machine, n.d. Besoek op 13 Nov. 2012.
* "Hecate." Geargiveer 3 Februarie 2014 op Wayback Machine. Greek Gods-Hecate. Alex Goldberger, n.d. Besoek op 6 Nov. 2012.
* "Hecate." Hecate.. Princeton University, n.d. Besoek op 6 Nov. 2012.
* Perses. Theoi, n.d. Besoek op 27 Nov. 2012.
* Ovid se *Metamorphoses*
Die Burgerhuis
Die **Burgerhuis** aan die Braak op Stellenbosch is ’n uitstaande voorbeeld van die Kaaps-Hollandse boustyl. Pierneef het dié huis se gewel beskryf as een van die mooistes in die Kaap. Gevolglik is die huis in 1961 tot nasionale gedenkwaardigheid verklaar.

Hierdie huis is in 1797 deur Antonie Fick as ’n woonhuis vir sy gesin gebou. Na die afsterwe van Fick in 1808 koop die destydse landdros van Stellenbosch, R.J. van der Riet, die huis as woonhuis vir sy skoonsuster. In 1839 word dit die eiendom van ds. P.D. Lückhoff van die Rynse Sendinggenootskap. By sy aftrede koop die genootskap die huis by hom om dit verder as pastorie te gebruik.

In 1952 word die huis staatseiendom en in 1959 maak die Staat die huis oor aan die Stadsraad van Stellenbosch. As ’n diens aan die publiek en omdat hulle hul steun toesê aan die beleid om klassieke voorbeelde van die Kaaps-Hollandse boustyl te restoureer en bewaar, het die Rembrandt Groep dit op hom geneem om die huis te huur teen ’n bedrag wat die restourasie, instandhouding en ander koste dek.

Die huis is volgens die H-vormige plan gebou gekenmerk deur die lang en onbelemmerde uitsig van die voordeur tot die agterdeur. Op die voorgewel is ’n driehoekige kap, maar die kurwe van die krulversierings aan weerskante is uniek. Die sygewels is van die konkaaf-konvekstipe. Die argitraaf om die voordeur is een van die vroegste voorbeelde bekend waar dit nie uit kiaathout, maar uit bakstene en bouklei vervaardig is. Nogtans het dit die pilaartjies bestaande uit drie panele elk so kenmerkend van die ou Kaapse barokstyl.

Die Burgerhuis huisves ’n VOC-museum en is gemeubileer op ’n wyse wat eie is aan die tipe huis in sy fleur. Ook word die huis gebruik as die hoofkantoor van Historiese Huise van Suid-Afrika.

Bibliografie
------------

* Burden, Matilda: 50 jaar - Historiese Huise 1966-2016. Stellenbosch: Historiese Huise van Suid-Afrika, 2016. ISBN 978-0-620-73074-7
* Burgerhuis Stellenbosch – katalogus van die museum
* Oberholster, J.J.: Die historiese monumente van Suid-Afrika. Kaapstad: Kultuuurstigting Rembrandt van Rijn vir Raad vir Nasionale Gedenkwaardighede, 1972. ISBN 0-620-00191-7

Sien ook
--------

* Historiese Huise van Suid-Afrika
Die Idasvallei-opstal
Die Rooi Huis in Kahlerstraat
**Idasvallei** is ‘n woonbuurt van Stellenbosch.

Die gebied lê aan die noordoostekant van die dorp, noord van die pad wat lei na Helshoogte en suid van die Kromrivier.

Aan die einde van 1682 het goewerneur Simon van der Stel die plaas Idasvallei toegeken aan Francois Villion, ‘n Hugenoot wat vroeër as ander Hugenote na die Kaap gekom het. (Die dorp Stellenbosch is eers drie jaar later, 1685 aangelê.) Die plaashuis met ‘n gewel in ‘n unieke uitspattige styl is deur Samuel Johannes Cats in 1789 gebou.
Die dorp se munisipaliteit het ‘n groot deel van die plaas aangekoop en nadat die Groepsgebiedewet in werking gestel is, is 7 000 kleurlinge van die dorp in die 1950’s op die plaasgrond hervestig.

Bibliografie
------------

* Collier, Joy: Stellenbosch revisted. Stellenbosch: U.U.B. 1959
* Hoskyn, Margaret: Stellenbosch village 1920-1950. Kaapstad: Tafelberg, 1979. ISBN 0-624-01159-3
* Khafif, Zainab: History of Ida’s Valley. collections. sun.ac.za
* Protected national heritage site - Cape Winelands cultural landscape: Idas Valley Stellenbosch
Gepoleerde naels met naelkuns
**Naellak** is 'n lak wat op die menslike vinger- of toonnaels aangebring kan word om die naelplate te versier en te beskerm. Die formule is herhaaldelik hersien om sy dekoratiewe eienskappe te verbeter, om veiliger te wees vir die verbruiker om te gebruik en om krake of afskilfering te onderdruk. Naellak bestaan uit 'n mengsel van 'n organiese polimeer en verskeie ander komponente wat dit kleure en teksture gee. Naellakke kom in alle kleurskakerings en speel 'n belangrike rol in manikure en pedikure.

Geskiedenis
-----------

Naellak het sy oorsprong in China en dateer terug na 3000 v.C. Omstreeks 600 vC, tydens die Zhou-dinastie, het die koningshuis die kleure goud en silwer verkies. Rooi en swart het egter uiteindelik hierdie metaalkleure as koninklike gunstelinge vervang. Gedurende die Ming-dinastie is naellak dikwels gemaak van 'n mengsel wat byewas, eierwit, gelatien, groentekleurstowwe en arabiese gom ingesluit het.

In Egipte het die laer klasse vaal kleure naellak gedra, terwyl die hoë samelewing hul naels rooibruin geverf het met henna. Gemummifiseerde farao's se naels is ook met henna geverf.

In Europa het Frederick S. N. Douglas, terwyl hy in Griekeland in 1810–12 gereis het, opgemerk dat die Griekse vroue hul naels "dingy pienk" geverf, wat hy as 'n antieke gewoonte beskou het.

Sien ook
--------

* Cutex

Bronnelys
---------

* Charles Panati, *Extraordinary Origins of Everyday Things*, Harper & Row, 1987
**Chioggia** (Italiaanse uitspraak: [ˈkjɔddʒa]; Venesiaans: *Cióxa* [ˈtʃɔ.za]; Latyn: *Clodia*) is 'n klein hawestad en *comune* (munisipaliteit) in die Noordoos-Italiaanse administratiewe streek Veneto. Met 'n bevolking van naastenby 50 000 is Chioggia die tweede grootste nedersetting in die Venesiaanse strandmeer na Venesië. Chioggia maak deel uit van die Metropolitane Stad Venesië. 

Canal Vena
Chioggia is in die uiterste suidelike deel van die Venesiaanse strandmeer geleë waar dit - net soos Venesië - op eilandjies gebou is. So word na Chioggia dikwels as "Klein-Venesië" verwys. Vissery, toerisme (veral in die stadsdeel Sottomarina), landbou (met die plaaslike *radicchio* of sigorei as belangrikste produk) en skeepswerwe vorm die stad se ekonomiese basis. Die Universiteit van Padua se fakulteit Mariene biologie het sy setel in Chioggia.

Chioggia het sy naam verleen aan die vierde Genuees-Venesiaanse see-oorlog wat tussen 1378 en 1381 deur die twee mededingende Mediterreense seerepublieke hoofsaaklik in die omgewing van die stad gevoer is en met 'n Venesiaanse oorwinning geëindig het. Gedurende die oorlogshandelinge is Chioggia volledig vernietig sodat geen geboue uit die tydperk voor die laat 14de eeu bewaar gebly het nie.

|  |  |
| --- | --- |
| Normdata Edit this at Wikidata | 
* GND: 4085256-8
* MusicBrainz: 9a67d609-05c5-4281-8e35-1c5d6933d110
* NKC: ge751222
* VIAF: 63144647640346474994
* WorldCat Identities: viaf-63144647640346474994

 |
**Kultuurstudies** is 'n polities betrokke postdissiplinêre akademiese veld wat die dinamika van veral kontemporêre kultuur (insluitend die politiek van populêre kultuur) en sy sosiale en historiese grondslae ondersoek. Kulturele studies ondersoek navorsers oor die algemeen hoe kulturele praktyke verband hou met wyer stelsels van mag wat verband hou met, of deur middel van sosiale verskynsels. Dit sluit ideologie, klasstrukture, nasionale formasies, etnisiteit, seksuele oriëntasie, geslag en generasie in. Deur kulturele analise te gebruik, beskou kultuurstudies kulture nie as vaste, begrensde, stabiele en diskrete entiteite nie, maar eerder as konstante interaksie en veranderende stelle praktyke en prosesse. Die veld van kultuurstudies sluit 'n reeks teoretiese en metodologiese perspektiewe en praktyke in. Alhoewel dit onderskei word van die dissipline van kulturele antropologie en die interdissiplinêre veld van etniese studies, gebruik kultuurstudies en het bygedra tot elk van hierdie velde.

Kultuurstudie is aanvanklik ontwikkel deur Britse Marxistiese akademici in die laat 1950's, 1960's en 1970's, en is daarna opgeneem en getransformeer deur geleerdes van baie verskillende dissiplines regoor die wêreld. Kultuurstudie is uitgesproke en selfs radikaal interdissiplinêr en kan soms as anti-dissiplinêr gesien word. 'n Belangrike bekommernis vir kultuurstudiepraktisyns is die ondersoek na die magte waarbinne en waardeur sosiaal-georganiseerde mense hul alledaagse lewens bou en daaraan deelneem.

Kultuurstudies kombineer 'n verskeidenheid polities betrokke kritiese benaderings wat geteken is, insluitend semiotiek, Marxisme, feministiese teorie, etnografie, poststrukturalisme, postkolonialisme, sosiale teorie, politieke teorie, geskiedenis, filosofie, literêre teorie, mediateorie, film-/videostudies, kommunikasiestudies , politieke ekonomie, vertaalstudies, museumstudies en kunsgeskiedenis/kritiek om kulturele verskynsels in verskeie samelewings en historiese tydperke te bestudeer. Kultuurstudies poog om te verstaan hoe betekenis gegenereer, versprei, betwis, verbind word met stelsels van mag en beheer, en geproduseer word uit die sosiale, politieke en ekonomiese sfere binne 'n bepaalde sosiale formasie of konjunktuur. Die beweging het belangrike teorieë van kulturele hegemonie en agentskap gegenereer. Die praktisyns poog om die kulturele kragte wat verband hou met en prosesse van globalisering te verduidelik en te ontleed.

Tydens die opkoms van neoliberalisme in Brittanje en die VSA, het kultuurstudies beide 'n globale beweging geword en die aandag van baie konserwatiewe teenstanders binne en buite universiteite getrek om 'n verskeidenheid redes. 'n Wêreldwye beweging van studente en praktisyns met 'n reeks wetenskaplike verenigings en programme, jaarlikse internasionale konferensies en publikasies werk vandag op hierdie gebied voort. Afsonderlike benaderings tot kultuurstudies het in verskillende nasionale en streekskontekste na vore gekom.
**Eienskappe**| **Algemeen** |
| --- |
| Naam | Bariumhidroksied  |
| IUSTC-naam | Bariumhidroksied |
| Struktuurformule vanStruktuurformule van  |
| Chemiese formule | Ba(OH)2 |
| Molêre massa | 171,34 [g/mol] |
| CAS-nommer | 17194-00-2   |
| Voorkoms | Wit vastestof |
| **Fasegedrag** |
| Smeltpunt | 407 °C |
| Kookpunt | 780 °C |
| Digtheid | 4,495 g/cm3 |
| Oplosbaarheid | Matig oplosbaar  |
| Ksp | 5 10-3  |
| ΔfusHɵ | 93,38 kJ  |
| ΔfHɵ | -944,7 [kJ/mol] |
| **Suur-basis eienskappe** |
| pKa |  |
| **Veiligheid** |
| Flitspunt | onbrandbaar  |
| LD50 | 308 [mg/kg] (rot; oraal) |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Bariumhidroksied** is 'n sterk basis, wat 'n hidroksied van barium is. dit het die chemiese formule Ba(OH)2.

Termiese stabiliteit
--------------------

Die watervrye hidroksied is higroskopies en vervloei maklik wanneer dit blootgestel word aan vogtige lug. Die vorm verskeie hidrate en word dikwels verhandel as die oktohidraat BaOH.8H2O. Die oktohidraat smelt teen 78°C en verloor 5 watermolekules teen 125°C en vorm die trihidraat. Teen 180°C word die monohidraat gevorm wat soms ook die vorm is wat kommersieel verhandel word. Die watervrye hidroksied word teen 375°C vrygestel en teen 410°C vind in 'n droë inerte atmosfeer ontbinding na die oksied BaO plaas.

Kristalstruktuur
----------------

Die trihidraat het 'n ortorombiese struktuur (ruimtegroep =Pnma; met a = 764,0; b = 1140,3; c = 596,5 pm.)

Die oktahidraat is monoklinies (P21/n met a = 927,4(2), b = 926,0(2), c = 1181,7(3)pm, β = 98.95(2)°) Barium word deur 8 suurstofatome omring in 'n effens verwringde vierkant-antiprisma.

Gebruike
--------

Bariumhidroksied word in titrasies van organiese sure gebruik. In teenstelling tot oplossings van natrium- of kaliumhidroksiede bevat bariumhidroksiedoplossings geen karbonaat omrede bariumkarbonaat onoplosbaar is. 

Bariumhidroksied word ook as reagens in organiese sintese gebruik bv. om karboksielsure uit hulle esters vry te stel of 'n nitriel in 'n karboksielsuur te verander.